, / -

Kære forældre,

I den kommende tid vil vi i klassen sætte fokus på trivsel og selvværd. I den

forbindelse skal vi arbejde med et materiale, der hedder ”Min Styrkebog – få

styrkerne i spil i klasseværelset”. Hver elev får en elevbog (”Min Styrkebog”)

udleveret, og vi vil her i skolen arbejde med øvelserne i bogen. Vores arbejde

med materialet sætter fokus på at lære eleverne at se sig selv og hinanden i

et ressourceperspektiv, hvor vi tager udgangspunkt i hver enkelt elevs styrker

såvel som klassens styrker.

Arbejdet tager udgangspunkt i de 24 såkaldte VIA styrker, som er 24 styrker,

alle mennesker har i større eller mindre grad. Styrkerne er universelle, og vi har

dem alle sammen på kryds og tværs af kultur, religion, sprog og geografisk

placering. Undervisningsmaterialet tager afsæt i dokumenteret forskning, der

viser, at når vi arbejder med vores styrker, øger vi vores selvværd og vores trivsel,

vi bliver mere robuste, og vi formår i højere grad at nå vores mål. Vi ønsker

således med dette arbejde at skabe en bevidsthed hos eleverne individuelt

såvel som i klassen som helhed om, hvordan vi er forskellige, og hvordan vi

kan bruge vores forskellighed og vores egne topstyrker i læringssammenhænge

og i andre sammenhænge.

Tanken er, at vi arbejder med øvelserne i “Min Styrkebog” i skolen, men vi opfordrer

til, at I hjemme også tager et kig i bogen og evt. spørger jeres barn om

arbejdet og de forskellige øvelser. Erfaringer viser, at det styrker klassens trivsel,

når forældrene deltager i arbejdet med materialet.

I forbindelse med en af de første øvelser har vi brug for jeres hjælp. I er jo

blandt de mennesker, der kender jeres barn allerbedst, og vi vil derfor bede

jer om at tænke på en episode eller situation, hvor I kan huske, at I oplevede

jeres barn være ”helt i sit es” – altså en situation, hvor I oplevede jeres barn

var den absolut bedste udgave af sig selv; hvor han/hun var i optimal trivsel

og havde det fantastisk. Det kan være en situation, hvor I blot observerede

jeres barn eller selv indgik i situationen. Den vigtige er, at I enten skriver historien

om situationen eller episoden ned eller indtaler historien som en lydfil

– evt. på jeres barns mobiltelefon. Husk at få så mange detaljer med, så som:

hvem var det sammen med, hvor var det henne, hvad lavede jeres barn,

hvordan så han/hun ud til at have det m.m. Jeres barn bruge historien i arbejdet

med at finde sine egne styrker.

Vi glæder os til arbejdet med styrkerne.

Mange hilsner

Lærerteamet i \_\_\_\_\_\_\_\_\_\_\_\_\_\_\_\_\_